298 C. PLINII HIST. NAT. LIB. XXXII. 



limaci magnae similem esse dieunt. Nos plurium opinio- 

 nes posuimus in natura aquatilium , quum de eo dicere- 

 mus. Nec dubitamus idem valere omnia gnera, quum 

 celebri et consecrato etiam exemplo apud gnidiam Ve- 

 nerem conchas quoque ejusdem potentiae credi necesse 

 sit. E nostris quidam latine remoram appellavere eum ; 

 mirumque, e Graecis alii lubricos partus atque prociden- 

 tes contineri ad maturitatem , adalligato eo (ut diximus) , 

 prodiderunt : alii sale adservatum adalligatumque gravi- 

 dis partus solvere, ob id alio nomine odynolytem appel- 

 lari. Quocumque modo ista se habeant , quis ab hoc te- 

 nendi navigia exemplo de ulla potentia naturae atque 

 effectu, in remediis sponte nascentium rerum dubitet? 



De torpedine, vin. 



IL Quin et sine hoc exemplo per se satis esset ex eo- 

 dem mari torpdo : etiam procul , et e longinquo , vel si 

 hasta virgave attingatur, quamvis praevalidos lacertos 

 torpescere, quamlibet ad cursum veloces alligari pedes. 

 Quod si necesse habemus fateri hoc exemplo esse vim ali- 

 quam, quae odore tantum et quadam aura sui corporis 

 adficiat membra , quid non de remediorum omnium mo- 

 mentis sperandum est? 



